pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม อบรมเข้มการตรวจควบคุมเรือไทย (Flag State Supplementary Survey) รองรับการตรวจประเมินจาก IMO
วันอังคารที่ 23 พฤศจิกายน 2564
กรมเจ้าท่า กระทรวงคมนาคม อบรมเข้มการตรวจควบคุมเรือไทย (Flag State Supplementary Survey) รองรับการตรวจประเมินจาก IMO
...
วันที่ 22 พฤศจิกายน 2564 นายพิชัย แสงไฟ ผู้อํานวยการสํานักมาตรฐานเรือ กรมเจ้าท่า กระทรวงคมนาคม เป็นประธานกล่าวเปิดการฝึกอบรมการตรวจควบคุมเรือไทย (Flag State Supplementary Survey ณ ห้องประชุมวิสูตรสาคร ชั้น 4 อาคาร 162 ปี กรมเจ้าท่า เป็นเจ้าพนักงานตรวจเรือจากส่วนกลาง และในส่วนภูมิภาคเข้าร่วมอบรมผ่านระบบ Video conference ระหว่างวันที่ 22 - 26 พฤศจิกายน 2564
ตามที่กรมเจ้าท่า ได้มีการจําลองการตรวจประเมินแบบเสมือนจริง (Explanatory Mock Audit ระหว่างวันที่ 15 กุมภาพันธ์ 2564 ถึงวันที่ 30 มีนาคม 2564 โดยผลการตรวจสอบพบรายการสิ่งที่ไม่เป็นไปตามข้อกําหนด ข้อที่ 8 ซึ่งให้จัดทําคําสั่งกรมเจ้าท่า สําหรับโปรแกรมการตรวจเรือเพิ่มเติม (supplementary survey) ในการนี้สํานักมาตรฐานเรือ ได้มีคําสั่งสํานักมาตรฐานเรือที่ 24/2564 ลงวันที่ 17 กุมภาพันธ์ 2564 โดยแต่งตั้งคณะทํางานติดตามงานและประสานงานเพื่อรองรับการตรวจสอบประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme, IMSAS) ของสํานักมาตรฐานเรือ เพื่อจัดทําข้อบังคับ ประกาศ ระเบียบ คําสั่ง คู่มือการปฏิบัติ เอกสารระบบคุณภาพที่เกี่ยวข้องกับการดําเนินการเพื่อรองรับการตรวจประเมินจากองค์การทางทะเลระหว่างประเทศ รวบรวมข้อมูลประสานงานกับหน่วยงานหรือคณะทํางานที่เกี่ยวข้อง
มีการเชิญผู้แทนหน่วยงานภายในและภายนอกที่เกี่ยวข้องร่วมประชุมฯ พร้อมจัดทํารายงานความก้าวหน้า สรุปผลการดําเนินงานของคณะทํางานฯ ต่อผู้อํานวยการสํานักมาตรฐานเรือ เพื่อให้การตรวจประเมินจากองค์การทางทะเลระหว่างประเทศเป็นไปด้วยความเรียบร้อย
กรมเจ้าท่า โดยสํานักมาตรฐานเรือ ได้ออกระเบียบกรมเจ้าท่าว่าด้วยการตรวจควบคุมเรือไทย (Flag State Supplementary Survey) ประเภทเรือกลเดินทะเลระหว่างประเทศและเรือกลเดินทะเลใกล้ฝั่ง พ.ศ. 2564 ลงวันที่ 7 พฤษภาคม 2564 เพื่อใช้ในการดําเนินการให้เป็นไปตามหน้าที่และความรับผิดชอบตามที่กําหนดไว้ในกฎข้อบังคับ ขั้นตอน และวิธีปฏิบัติระหว่างประเทศภายใต้อนุสัญญาและตราสารข้อบังคับต่างๆ ที่ประเทศไทยเป็นภาคี ทั้งนี้ โครงการฝึกอบรมการตรวจควบคุมเรือไทย (Flag State Supplementary Survey) มีวัตถุประสงค์มุ่งเน้นให้เจ้าพนักงานตรวจเรือสามารถปฏิบัติหน้าที่ได้อย่างถูกต้องและเป็นมาตรฐานเดียวกัน กรมเจ้าท่าโดยสํานักมาตรฐานเรือ ให้ความสําคัญในการตรวจสอบควบคุมเรือไทย พร้อมกํากับดูแลมาตรฐานของเรือ มาตรฐานอุปกรณ์ประจําเรือ มาตรฐานคนประจําเรือและสภาพเรือ ให้ถูกต้องและเป็นไปตามกฎหมายภายในของกรมเจ้าท่าและมาตรฐานสากลต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ เชิญชวนเที่ยว “งานวันข้าวและชาวนาฯ ภาคเหนือ” ประจำปี 2565
วันพุธที่ 29 มิถุนายน 2565
กระทรวงเกษตรฯ เชิญชวนเที่ยว “งานวันข้าวและชาวนาฯ ภาคเหนือ” ประจําปี 2565
มุ่งเผยแพร่ ต่อยอดองค์ความรู้และเทคโนโลยีทางการเกษตรสมัยใหม่ด้านข้าว
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานเปิดงานรณรงค์ถ่ายทอดเทคโนโลยีการผลิตข้าวระดับเขตภาคเหนือ เนื่องในวันข้าวและชาวนาแห่งชาติ ประจําปี 2565 ภายใต้แนวคิดงาน “90 พรรษา ชาวนาวิถีใหม่ 9 ไกลด้วยพระบารมี” ซึ่งจัดขึ้นระหว่างวันที่ 29 - 30 มิถุนายน 2565 โดยมีนางสาวนนทิชา วรรณสว่าง รองอธิบดีกรมการข้าว นายกฤษ อุตตมะเวทิน รองอธิบดีกรมการข้าว และผู้บริหารหน่วยงานในสังกัดกระทรวงเกษตรฯ เข้าร่วม ณ ศูนย์วิจัยข้าวเชียงราย จังหวัดเชียงราย ว่า กระทรวงเกษตรและสหกรณ์ โดยกรมการข้าว จัดงานดังกล่าวฯ ขึ้น เพื่อเฉลิม พระเกียรติในโอกาสมหามงคลเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนี พันปีหลวง พร้อมทั้งเป็นการราลึกถึงพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงมีพระมหากรุณาธิคุณต่อกิจการด้านข้าวและชาวนาของไทย รวมทั้งเป็นการถ่ายทอดและนําเสนอองค์ความรู้ด้านเทคโนโลยีการผลิตข้าว ที่ใช้ในการเพิ่มผลผลิต คุณภาพผลผลิต และการลดต้นทุนการผลิตข้าว รวมทั้งมีการ จัดแสดงผลงานทางวิชาการด้านข้าว ของภาครัฐ เอกชน และองค์กรชาวนา โดยมุ่งเน้นความสําคัญของข้าว และเชิดชูเกียรติชาวนาไทย รวมถึงประชาสัมพันธ์และถ่ายทอดเทคโนโลยีด้านการผลิตข้าวและพัฒนาองค์กรเกษตรกรด้วย
“การจัดงานรณรงค์ถ่ายทอดเทคโนโลยีการผลิตข้าวฯ ถือเป็นการแสดงวัฒนธรรมด้านข้าว ภูมิปัญญาท้องถิ่น และเทคโนโลยีสมัยใหม่ที่ช่วยในการลดต้นทุน เพิ่มผลผลิตและคุณภาพ ตลอดจนการแปรรูปข้าวและนวัตกรรมใหม่ ๆ ให้เกษตรกรสามารถปรับเปลี่ยนวิธีการผลิตข้าวได้อย่างเหมาะสม เกิดประสิทธิผลสูงสุด ก่อให้เกิดความมั่นคงแก่เกษตรกรต่อไป” ดร.ทองเปลว กล่าว
สําหรับกิจกรรมภายในงาน ประกอบด้วย การแสดงนิทรรศการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง นิทรรศการโครงการสําคัญของกรมการข้าวในเขตภาคเหนือ นิทรรศการเชิดชูเกียรติชาวนา นิทรรศการวิชาการ เทคโนโลยีและนวัตกรรม การผลิตและการแปรรูปข้าว เครื่องจักรกลการเกษตร การจัดแสดงและจําหน่ายผลิตภัณฑ์จากข้าว ซึ่งดําเนินการโดยหน่วยงานภาครัฐ มหาวิทยาลัย กลุ่มเกษตรกร และภาคเอกชน ตลอดจนมีการจัดแสดงแปลงสาธิตเทคโนโลยีการปลูกข้าว การประกวดแข่งขันการทําข้าวเหนียวมะม่วง การทําหุ่นไล่กา และการแข่งขันการนวดข้าวลีลาของพี่น้องชาวนาภาคเหนือ
รัฐบาลไทย-ข่าวทำเนียบรัฐบาล-บสย. ระดม “หมอหนี้” ตรวจสุขภาพธุรกิจ ฟรี หาแหล่งเงินทุน แก้หนี้ ปรับโครงสร้างธุรกิจงาน Money Expo 2022 12-15 พ.ค. อิมแพ็คเมืองทองธานี
วันพฤหัสบดีที่ 12 พฤษภาคม 2565
บสย. ระดม “หมอหนี้” ตรวจสุขภาพธุรกิจ ฟรี หาแหล่งเงินทุน แก้หนี้ ปรับโครงสร้างธุรกิจงาน Money Expo 2022 12-15 พ.ค. อิมแพ็คเมืองทองธานี
ในปีนี้ บสย. ได้เข้าร่วมงานมหกรรมการเงินกรุงเทพ Money Expo 2022 ครั้งที่ 22 ระหว่างวันที่ 12-15 พฤษภาคม 2565 ณ อาคารชาเลนเจอร์ 2-3 อิมแพ็ค เมืองทองธานี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ในปีนี้ บสย. ได้เข้าร่วมงานมหกรรมการเงินกรุงเทพ Money Expo 2022 ครั้งที่ 22 ระหว่างวันที่ 12-15 พฤษภาคม 2565 ณ อาคารชาเลนเจอร์ 2-3 อิมแพ็ค เมืองทองธานี โดยภายในบูธ บสย. ได้ให้ความสําคัญกับการให้คําปรึกษาด้านการเงินและการปรับปรุงธุรกิจ เพื่อการขอสินเชื่อ รวมทั้งความรู้ทางการเงินแก่ผู้ประกอบการ SMEs รวมถึงการบริหารจัดการธุรกิจ เพื่อให้สามารถเข้าถึงแหล่งทุน และข้อแนะนําด้านการปรับโครงสร้างหนี้ แก้หนี้ธุรกิจ การบริหารต้นทุน การจัดการระบบบัญชีเพื่อการขอสินเชื่อ ภายใต้แนวคิด TCG Fast & First รวดเร็ว รอบคอบ เป็นที่หนึ่งในใจ SMEs โดย ทีมที่ปรึกษาทางการเงิน ผู้เชี่ยวชาญด้านสินเชื่อ ทีมหมอหนี้ และทีมให้คําแนะนําจากสํานักงานเขตนครหลวง ในรูปแบบการให้คําปรึกษาแบบตัวต่อตัว ตั้งแต่เวลา 10.00 - 20.00 น.
ทั้งนี้ บสย. ยังได้เตรียมแพ็คเกจพิเศษ ในโอกาส 30 ปี บสย. เติมทุนแบบชาญฉลาด ด้วยการเข้าโครงการค้ําประกันสินเชื่อ บสย. ฟรีค่าธรรมเนียมค้ําประกัน 3 ปี สําหรับผู้ประกอบการ SMEs ขนาดเล็ก ผู้ประกอบการในธุรกิจ Supply chain และผู้ประกอบการ SMEs ที่ได้รับสินเชื่อจากสถาบันการเงินของรัฐ ซึ่งมีวงเงินรองรับการค้ําประกันสินเชื่อ 10,000 ล้านบาท ลงทะเบียนเพื่อขอรับคําปรึกษาที่ Link https://bit.ly/3fIXpHZ และ พบกับ บสย. ที่บูธ L7
รัฐบาลไทย-ข่าวทำเนียบรัฐบาล-ประเทศไทยเสนอตัวเป็นเจ้าภาพจัดประชุมคณะทำงานร่วมด้านการเกษตรจีน – ไทย ครั้งที่ 12 ผ่านระบบออนไลน์ พร้อมยืนยันถึงมาตรการควบคุมคุณภาพสินค้าเกษตรและอาหารที่ส่งออกสาธารณรัฐประชาชนจีน ใ
วันพุธที่ 25 สิงหาคม 2564
ประเทศไทยเสนอตัวเป็นเจ้าภาพจัดประชุมคณะทํางานร่วมด้านการเกษตรจีน – ไทย ครั้งที่ 12 ผ่านระบบออนไลน์ พร้อมยืนยันถึงมาตรการควบคุมคุณภาพสินค้าเกษตรและอาหารที่ส่งออกสาธารณรัฐประชาชนจีน ใ
ประเทศไทยเสนอตัวเป็นเจ้าภาพจัดประชุมคณะทํางานร่วมด้านการเกษตรจีน – ไทย ครั้งที่ 12
(วันที่24ส.ค. 64)นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ หารือร่วมกับนายเว่ย เจิ้งหลิน (Mr. Wei Zhenglin)รองอธิบดีกรมความร่วมมือระหว่างประเทศ กระทรวงเกษตรและกิจการชนบท สาธารณรัฐประชาชนจีน (หัวหน้าคณะผู้แทนจีนสําหรับการประชุมเจ้าหน้าที่อาวุโสอาเซียนบวกสาม) ผ่านระบบการประชุมออนไลน์เสนอตัวเป็นเจ้าภาพจัดประชุมคณะทํางานร่วมด้านการเกษตรจีน–ไทย ครั้งที่ 12ผ่านระบบออนไลน์ ในช่วงปลายปี2564ซึ่งจะเป็นเวทีที่ก่อให้เกิดการแลกเปลี่ยนความรู้/ประสบการณ์ด้านการเกษตรที่ทั้งสองประเทศมีความเชี่ยวชาญ และสามารถนําองค์ความรู้ไปสู่พัฒนาภาคการเกษตรได้
อีกทั้งยังได้มีการหารือถึงการเสริมสร้างความร่วมมือในการจัดทําโครงการความร่วมมือภายใต้กรอบความร่วมมือแม่โขง - ล้านช้าง ซึ่งที่ผ่านมาจีนได้ให้การสนับสนุนกับกระทรวงเกษตรและสหกรณ์แล้วทั้งหมด 7 โครงการ ในวงเงินราว 60 ล้านบาท และคาดว่าจะได้รับการสนับสนุนต่อไปในอนาคต
นายระพีภัทร์ กล่าวว่า กระทรวงเกษตรและสหกรณ์ให้ความสําคัญต่อความปลอดภัยและคุณภาพสินค้าเกษตร
และอาหารที่ส่งออกสาธารณรัฐประชาชนจีน โดยเฉพาะในสถานการณ์การแพร่ระบาดของโรคโควิด-19ตามนโยบาย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เน้นความปลอดภัยอาหารและการขับเคลื่อนนโยบาย3SคือSafety, SecurityและSustainabilityของภาคเกษตรและระบบอาหารให้มีความยั่งยืน รวมทั้งตระหนักถึงความสําคัญของการป้องกันโรคระบาดพืชและสัตว์และที่ขาดไม่ได้เลยจะเน้นย้ําและเข้มงวดกับมาตรการป้องกันการปนเปื้อนเชื้อโควิด-19ในสินค้าเกษตร ทั้งสินค้าพืช ประมง และปศุสัตว์ ตลอดกระบวนการอย่างเข้มงวดตามมาตรฐาน GAP/GMP/HACCPรวมทั้งปฏิบัติตามแนวทางขององค์การอนามัยโลก (WHO)และองค์การอาหารและเกษตรแห่งสหประชาชาติ (FAO)และเป็นไปตามแนวทางปฏิบัติที่ตกลงยอมรับร่วมกันระหว่างไทย-จีน และของประเทศคู่ค้าอื่น เพื่อสร้างความมั่นใจให้กับผู้บริโภคทั้งในประเทศและต่างประเทศ
ฝ่ายจีน เน้นย้ําถึงความสัมพันธ์ที่ดีและยาวนานของกระทรวงเกษตรทั้ง2ประเทศ และหวังว่าเวทีความร่วมมือฯที่จะจัดขึ้น จะได้หารือและแลกเปลี่ยนเพื่อให้เกิดประโยชน์สูงสุดต่อภาคการเกษตรและการค้าสินค้าเกษตรและอาหาร ทั้งนี้มีความยินดีที่จะประสานงานกับกระทรวงเกษตรและสหกรณ์อย่างใกล้ชิดในทุกช่องทาง เพื่ออํานวยความสะดวกให้ชาวจีนที่ชื่นชอบสินค้าเกษตรไทยที่มีคุณภาพบริโภคอาหารที่ปลอดภัย
อย่างไรก็ตาม กระทรวงเกษตรและสหกรณ์ขอยืนยันในฐานะที่เป็นผู้ผลิตและผู้ส่งออกสินค้าเกษตรและอาหารรายใหญ่ของโลก จะดําเนินมาตรการป้องกันและควบคุมเพื่อให้สินค้าไทยมีความปลอดภัยควบคู่ไปกับคุณภาพที่ดี เพื่อให้ผู้บริโภคชาวจีนมั่นใจในมาตรฐานความปลอดภัยสินค้าเกษตรและอาหารของประเทศไทย
รัฐบาลไทย-ข่าวทำเนียบรัฐบาล-เผยความคืบหน้าแนวทางเปิดให้ร้านอาหารในห้างสรรพสินค้าขายออนไลน์โดยไม่เปิดหน้าร้านได้ เตรียมเสนอที่ประชุม ศบค.พิจารณาอนุญาตต่อไป
วันจันทร์ที่ 26 กรกฎาคม 2564
เผยความคืบหน้าแนวทางเปิดให้ร้านอาหารในห้างสรรพสินค้าขายออนไลน์โดยไม่เปิดหน้าร้านได้ เตรียมเสนอที่ประชุม ศบค.พิจารณาอนุญาตต่อไป
เผยความคืบหน้าแนวทางเปิดให้ร้านอาหารในห้างสรรพสินค้าขายออนไลน์โดยไม่เปิดหน้าร้านได้ เตรียมเสนอที่ประชุม ศบค.พิจารณาอนุญาตต่อไป
วันที่ 26 ก.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สืบเนื่องจากที่ประชุมคณะรัฐมนตรี(ครม.) ในวันที่ 20 ก.ค. และที่ประชุมศูนย์ปฏิบัติการ ศูนย์บริหารสถานการณ์โควิด-19(ศปก.ศบค.) วันที่ 22 ก.ค. 2564 มีแนวนโยบายให้ฝ่ายแพทย์พิจารณาผ่อนคลายมาตรการสําหรับร้านอาหารในห้างสรรพสินค้า ให้สามารถเปิดขายออนไลน์ได้นั้น ล่าสุดกระทรวงสาธารณสุขได้พิจารณามาตรการจําหน่ายอาหารออนไลน์ สําหรับร้านอาหารในห้างสรรพสินค้าแล้ว ซึ่งหลังจากนี้จะได้นําเสนอให้ศูนย์บริหารสถานการณ์โควิด-19(ศบค.) พิจารณาอนุญาตต่อไป
ทั้งนี้ การให้มีแนวทางที่จะผ่อนคลายให้ร้านอาหารในห้างสรรพสินค้าสามารถเปิดขายออนไลน์ได้นี้ เนื่องมากจากรัฐบาลได้รับทราบถึงความเดือดร้อนของทั้งผู้ประกอบการและประชาชนจากการเพิ่มความเข้มงวดมาตรการควบคุมการแพร่ระบาดของโรคโควิด-19 ตามข้อกําหนด ออกตามความในมาตรา 9 แห่ง พ.ร.ก.การบริหารราชการในสถานการณ์ฉุกเฉิน พ.ศ.2548 (ฉบับที่ 28) ที่เริ่มใช้บังคับตั้งแต่วันที่ 20 ก.ค. 2564 เป็นต้นมา ซึ่งการผ่อนคลายครั้งนี้ยังคงต้องอยู่ภายใต้มาตรการที่เข้มงวด และต้องการความร่วมมือจากทั้งผู้ประกอบการ ผู้ให้บริการรับส่งสินค้า และประชาชน
รองโฆษกประจําสํานักนายกรัฐมนตรี กล่าวว่า แนวทางปฏิบัติเบื้องต้นที่จะผ่อนคลายให้กับร้านอาหารในห้างสรรพสินค้า มีดังนี้ 1) ผู้ประกอบการ จัดทํามาตรการ DMHT สําหรับพนักงานทุกคน (สวมหน้ากากอนามัยตลอดเวลา ไม่รวมกลุ่ม และ ไม่รับประทานอาหารร่วมกัน) เดินทางมาทํางานแบบอยู่ในเส้นทางหรือพื้นที่ที่กําหนด(sealed route) ห้ามเปิดหน้าร้าน กรณีมีอาการทางเดินหายใจ เป็นผู้สัมผัสผู้ติดเชื้อ ต้องหยุดทํางาน
2. ห้างสรรพสินค้า จัดจุดรอรับอาหาร โดยเน้นมาตรการเว้นระยะห่าง ทุกคนสวมหน้ากากอนามัย ไม่รวมกลุ่มกัน จุดรอเป็นสถานที่ ที่มีอากาศถ่ายเทสะดวก ไม่พลุกพล่าน และมีระบบ DMHTA คือการเว้นระยะห่าง สวมหน้ากาก จัดเจลล้างมือ ตรวจวัดอุณหภูมิ ใช้แอปพลิเคชันไทยชนะ/หมอชนะ
3.พนักงานรับส่งอาหารแบบออนไลน์ เน้นย้ํามาตรการสวมหน้ากากอนามัยตลอดเวลา เว้นระยะห่างผู้อื่น พกเจลแอลกอฮอล์,กรณีมีอาการทางเดินหายใจ เป็นผู้สัมผัสผู้ติดเชื้อ ต้องหยุดทํางาน
-----------------------
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณ
วันจันทร์ที่ 25 กรกฎาคม 2565
กระทรวงอุตสาหกรรม จัดพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณ
กระทรวงอุตสาหกรรม จัดพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี 2565
วันนี้ (25 กรกฎาคม 2565) นายสุริยะ จึงรุ่งเรือง รัฐมนตรีว่าการกระทรวงอุตสาหกรรม พร้อมด้วย นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี 2565 โดยเปิดกรวยถวายราชสักการะ กล่าวถวายพระพรชัยมงคล กล่าวนําคําถวายสัตย์ปฏิญาณ ถวายความเคารพ ร่วมร้องเพลงสรรเสริญพระบารมี และสดุดีจอมราชา โดยพร้อมเพรียงกัน เพื่อน้อมถวายเป็นราชสักการะ ตลอดจนแสดงออกถึงความจงรักภักดีและน้อมสํานึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัว ที่ทรงมีต่อพสกนิกรชาวไทย จากนั้นผู้บริหารกระทรวงอุตสาหกรรม ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ รัชกาลที่ 10 ณ บริเวณห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 2 จังหวัดประจำวันที่ 7 ธันวาคม 2564 เวลา 17.00 น. สามารถสัญจรผ่านได้ 1 สายทาง ไม่สามารถผ่านได้ 1 สายทาง
วันอังคารที่ 7 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 2 จังหวัดประจําวันที่ 7 ธันวาคม 2564 เวลา 17.00 น. สามารถสัญจรผ่านได้ 1 สายทาง ไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 7 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด สามารถสัญจรผ่านได้ 1 สายทาง และไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 7 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด ได้แก่ สุราษฎร์ธานี และนครศรีธรรมราช สามารถสัญจรผ่านได้ 1 สายทาง ได้แก่ ถนนสาย นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 5 – 10 เซนติเมตร (ช่วง กม. ที่ 10+000 - 10+900 และ 14+900 - 16+750) และไม่สามารถผ่านได้ 1 สายทาง ได้แก่ ถนนสายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 70 เซนติเมตร (ช่วง กม. ที่ 0+000 - 0+300 และช่วง กม. ที่ 3+000 - 11+200)
ทั้งนี้ ได้ดําเนินการติดตั้งป้ายเตือนและอุปกรณ์อํานวยความปลอดภัยแสดงเขตแนวเส้นทางบริเวณสายทางที่ได้รับผลกระทบ เตรียมความพร้อมด้านบุคลากรและเครื่องมือเครื่องจักร เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างรวดเร็วทันต่อสถานการณ์ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-“ปลัดกระทรวงกลาโหม” ตรวจเยี่ยมให้กำลังใจทหารผ่านศึก..อุทิศตนป้องกันประเทศชาติ‼️
วันศุกร์ที่ 8 เมษายน 2565
“ปลัดกระทรวงกลาโหม” ตรวจเยี่ยมให้กําลังใจทหารผ่านศึก..อุทิศตนป้องกันประเทศชาติ!!️
เนื่องในวันคล้ายวันสถาปนากระทรวงกลาโหม 135 ปี (8 เมษายน 2565) พลเอก วรเกียรติ รัตนานนท์ ปลัดกระทรวงกลาโหม ถือโอกาสเยี่ยมเยียนและให้กําลังใจทหารที่ได้รับบาดเจ็บ
จากการอุทิศตนปฏิบัติหน้าที่ด้วยความเสียสละ ปราบปรามผู้ก่อการร้ายในการป้องกันประเทศที่พักรักษาตัว ณโรงพยาบาลทหารผ่านศึก โดยตระหนักถึงความสําคัญของทหารผ่านศึกทุกนาย ที่เจ็บป่วยและบาดเจ็บ เนื่องมาจากการปฏิบัติหน้าที่เพื่อรักษาความสงบเรียบร้อย ความมั่นคงของประเทศชาติ
ซึ่งตลอดระยะเวลา 135 ปี ที่ผ่านมา กระทรวงกลาโหมถือเป็นสถาบันหลักในการพิทักษ์รักษาเอกราชอธิปไตยของชาติ รักษาความมั่นคง และสร้างเสริมพระเกียรติยศแห่งสถาบันพระมหากษัตริย์ ทํานุบํารุงสืบสานพระศาสนา ตลอดจนร่วมสร้างสรรค์พัฒนาประเทศให้มั่นคงสืบไป
#กลาโหม135ปี
รัฐบาลไทย-ข่าวทำเนียบรัฐบาล-“ศุลกากรท่าเรือกรุงเทพ” ติวเข้ม จนท. รองรับการขยายตัวทางเศรษฐกิจ
วันจันทร์ที่ 1 พฤศจิกายน 2564
“ศุลกากรท่าเรือกรุงเทพ” ติวเข้ม  จนท. รองรับการขยายตัวทางเศรษฐกิจ
หลังรัฐบาลเปิดประเทศ..เน้นอํานวยความสะดวกผู้ประกอบการและปกป้องสังคม
นางนิภาวรรณ ใยบัวเทศ รักษาราชการแทนผู้อํานวยการสํานักงานศุลกากรท่าเรือกรุงเทพ เป็นประธานเปิดการอบรมและมอบเกียรติบัตรแก่ผู้เข้ารับการอบรมหลักสูตรเรื่อง "บทบาทหน้าที่และความรับผิดชอบที่มีต่อระบบตรวจสอบตู้สินค้าด้วยเครื่องเอกซเรย์"
จัดขึ้นด้วยความร่วมมือระหว่างศูนย์เอกซเรย์และเทคโนโลยีศุลกากร สํานักงานศุลกากรท่าเรือกรุงเทพ โดย นายประสิทธิ์ ดีจงเจริญ ผอ.ศูนย์เอกซเรย์ฯ นายจรัญวัฒน์ ใยนิรัตน์ หน.ฝ่ายฯ 1 น.ส.กรกช เทียนส่องแสง หน.ฝ่ายฯ 2 ร่วมกับ ส่วนเทคโนโลยีการควบคุมทางศุลกากร ศูนย์ประมวลข้อมูลการข่าวทางศุลกากร โดยนายศักรินทร์ บวรรุ่งสิริกุล ผอ.ส่วนเทคโนโลยีฯ
นายประสิทธิ์ เปิดเผยว่าโครงการดังกล่าวเป็นไปตามนโยบายของ นายพชร อนันตศิลป์ อธิบดีกรมศุลกากร นายกิตติ สุทธิสัมพันธ์ ที่ปรึกษาด้านการพัฒนาและบริหารการจัดเก็บภาษี นายพงศ์เทพ บัวทรัพย์ ผู้อํานวยการกองสืบสวนและปราบปราม โดยมีวัตถุประสงค์เพื่อเพิ่มศักยภาพในการตรวจสอบตู้สินค้าด้วยเครื่องเอกซเรย์ เพื่อรองรับการขยายตัวทางเศรษฐกิจหลังรัฐบาลเปิดประเทศ อันเป็นการอํานวยความสะดวกให้กับผู้ประกอบการนําเข้าส่งออก ควบคู่ไปกับการควบคุมทางศุลกากรและการปกป้องสังคมอย่างเต็มประสิทธิภาพ ก่อให้เกิดประโยชน์สูงสุดแก่ทางราชการและประชาชนที่มาใช้บริการ..
รัฐบาลไทย-ข่าวทำเนียบรัฐบาล-ภาคเอกชนมอบชุดตรวจ ATK พร้อมหน้ากากอนามัยทางการแพทย์ มูลค่า 10 ล้านบาท ให้สำนักนายกรัฐมนตรีใช้ประโยชน์ทางราชการ “นายกฯ” ยินดีที่ภาคเอกชนมีส่วนร่วมป้องกันการแพร่ระบาดโควิด-19
วันอังคารที่ 3 พฤษภาคม 2565
ภาคเอกชนมอบชุดตรวจ ATK พร้อมหน้ากากอนามัยทางการแพทย์ มูลค่า 10 ล้านบาท ให้สํานักนายกรัฐมนตรีใช้ประโยชน์ทางราชการ “นายกฯ” ยินดีที่ภาคเอกชนมีส่วนร่วมป้องกันการแพร่ระบาดโควิด-19
ภาคเอกชนมอบชุดตรวจ ATK พร้อมหน้ากากอนามัยทางการแพทย์ มูลค่า 10 ล้านบาท ให้สํานักนายกรัฐมนตรีใช้ประโยชน์ทางราชการ “นายกฯ” ยินดีที่ภาคเอกชนมีส่วนร่วมป้องกันการแพร่ระบาดโควิด-19
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (3 พฤษภาคม 2565) เวลา 08.45 น. ก่อนการประชุมคณะรัฐมนตรี ที่ห้องรับรอง 1 ตึกบัญชาการ 1 ทําเนียบรัฐบาล นายหยางเฟย หยาง ประธานกรรมการบริษัท HIP GLOBAL จํากัด และประธานสมาคมผู้ประกอบการธุรกิจความปลอดภัยไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อมอบชุดตรวจ ATK (Antigen Test Kit) จํานวน 100,000 ชุด พร้อมหน้ากากอนามัยทางการแพทย์ Surgical Mask KN95 จํานวน 100,000 ชิ้น รวมมูลค่า 10,000,000 บาท ให้แก่สํานักนายกรัฐมนตรีเพื่อใช้ประโยชน์ในทางราชการ โดยมีนายดิสทัต โหตระกิตย์ เลขาธิการนายกรัฐมนตรี เข้าร่วมการรับมอบ
โอกาสนี้ นายกรัฐมนตรีกล่าวแสดงความยินดีและขอบคุณภาคเอกชน ที่ได้ให้การสนับสนุนและมีส่วนร่วมในการป้องกันการแพร่ระบาดและควบคุมโรคติดเชื้อไวรัสโคโรนา 2019 (COVID-19) ในประเทศไทย พร้อมเน้นย้ําถึงประสิทธิภาพในการใช้งานของหน้ากากอนามัยว่า จะต้องสามารถใช้เพื่อป้องกันโรคได้อย่างปลอดภัย มีความคุ้มค่า ราคาถูก และประชาชนสามารถเข้าถึงได้
---------------
รัฐบาลไทย-ข่าวทำเนียบรัฐบาล-โฆษกรัฐบาลโต้ สส.ก้าวไกล ให้ข่าวมั่ว ใส่ร้ายนายกฯ จัด iPAD ตัวท็อปให้ สลน.130 เครื่องทั้งที่ไม่ใช่เรื่องจริง ติงเป็นผู้แทนฯต้องศึกษาข้อมูลให้ดี อย่าจับแพะชนแกะ
วันพฤหัสบดีที่ 14 กรกฎาคม 2565
โฆษกรัฐบาลโต้ สส.ก้าวไกล ให้ข่าวมั่ว ใส่ร้ายนายกฯ จัด iPAD ตัวท็อปให้ สลน.130 เครื่องทั้งที่ไม่ใช่เรื่องจริง ติงเป็นผู้แทนฯต้องศึกษาข้อมูลให้ดี อย่าจับแพะชนแกะ
โฆษกรัฐบาลโต้ สส.ก้าวไกล ให้ข่าวมั่ว ใส่ร้ายนายกฯ จัด iPAD ตัวท็อปให้ สลน.130 เครื่องทั้งที่ไม่ใช่เรื่องจริง ติงเป็นผู้แทนฯต้องศึกษาข้อมูลให้ดี อย่าจับแพะชนแกะ
วันที่ 14 กรกฎาคม2564 นายธนกร วังบุญคงชนะ โฆษกประจําสํานักนายกรัฐมนตรี ชี้แจงกรณีที่นายจิรัฏฐ์ ทองสุวรรณ์ ส.ส.ฉะเชิงเทรา พรรคก้าวไกล ในฐานะอนุกรรมาธิการครุภัณฑ์ ไอซีที รัฐวิสาหกิจ และทุนหมุนเวียน ในคณะกรรมาธิการวิสามัญพิจารณาร่าง พ.ร.บ.งบประมาณรายจ่ายประจําปีงบประมาณ พ.ศ. 2566 โพสต์เฟซบุ๊กพาดพิงพลเอก ประยุทธ์ จันทร์โอชา นายกรัฐมนตรีและ รมว.กลาโหม ว่าจัด iPAD Pro M1 ตัวท็อปพร้อมอุปกรณ์เสริมให้กับข้าราชการสํานักเลขาธิการนายกรัฐมนตรี (สลน.) 130 เครื่อง เป็นเงิน 10 ล้านบาท จากเงินภาษีประชาชน ว่า เรื่องดังกล่าวไม่เป็นความจริง เป็นการให้ข้อมูลที่บิดเบือนและจับแพะชนแกะอย่างรุนแรง นายจิรัฏฐ์ฯ เป็นผู้แทนประชาชนและเข้ามาทําหน้าที่สําคัญในการพิจารณางบประมาณรายจ่ายของประเทศ แต่กลับไม่ศึกษาข้อมูลให้ดีและยังให้ร้ายผู้อื่น ถือเป็นพฤติกรรมที่แย่มาก เช่นนี้พรรคก้าวไกลและสังคมควรทบทวนบทบาทของนายจิรัฏฐ์ฯ เสียใหม่
นายธนกร กล่าวว่า การจัดทําของบประมาณรายจ่ายประจําปีเป็นเรื่องของส่วนราชการที่พิจารณาว่าเรื่องใดมีความสําคัญและจําเป็น จากนั้นจึงเสนอของบประมาณผ่านสํานักงบประมาณ ดังนั้นแม้จะเป็นงบประมาณของ สลน. แต่นายกรัฐมนตรีไม่ได้เป็นผู้เสนอขอหรือจัดงบให้ เพราะทุกอย่างเป็นไปตามกระบวนการทางงบประมาณที่มีคณะกรรมการหลายชุดเป็นผู้พิจารณา
"นายจิรัฏฐ์ฯ เอาข้อมูล 2 โครงการที่ไม่เกี่ยวข้องกันเลยมาแต่งเป็นนิทานเรื่องใหม่ โดยโครงการแรกเป็นการขอจัดซื้อเครื่องคอมพิวเตอร์ ALL-IN-ONE จํานวน 138 เครื่อง เพื่อทดแทนของเดิมที่เสื่อมสภาพตามอายุการใช้งาน หรือ 7 ปีตามหลักเกณฑ์ที่สํานักงบประมาณกําหนด ส่วนโครงการที่สอง คือ โครงการจัดทําฐานข้อมูลภารกิจด้านต่างประเทศของนายกรัฐมนตรีที่มีรายการจัดซื้อแท็บเล็ตพร้อมอุปกรณ์เพียง 6 เครื่องเท่านั้น คิดเป็นค่าขอจัดซื้อคอมพิวเตอร์ (รวมค่าระบบปฏิบัติการ) และแท็บเล็ต รวมทั้ง 2 โครงการ 4.03 ล้านบาท ไม่ใช่ขอจัดซื้อแท็บเล็ตตัวท็อป 10 ล้านบาท ตามที่กล่าวอ้าง ดังนั้นสิ่งที่นายจิรัฐฏ์ฯ พูดนั้นจึงเป็นข้อมูลที่มั่วมาก โดยมุ่งหวังจะดิสเครดิตนายกรัฐมนตรีและรัฐบาล แต่ความจริงกลับเป็นเรื่องโกหกพกลม จึงสมควรพิจารณาตัวเองไปทําหน้าที่อื่นเสียดีกว่า" นายธนกร กล่าว
รัฐบาลไทย-ข่าวทำเนียบรัฐบาล-รองปลัดฯ วรวรรณ เข้าร่วมประชุมกับคณะอนุกรรมาธิการด้านโลจิติกส์ ในคณะกรรมาธิการการคมนาคมวุฒิสภา
วันพุธที่ 1 ธันวาคม 2564
รองปลัดฯ วรวรรณ เข้าร่วมประชุมกับคณะอนุกรรมาธิการด้านโลจิติกส์ ในคณะกรรมาธิการการคมนาคมวุฒิสภา
นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมกับคณะอนุกรรมาธิการด้านโลจิติกส์ ในคณะกรรมาธิการการคมนาคมวุฒิสภา
รองปลัดฯ วรวรรณ เข้าร่วมประชุมกับคณะอนุกรรมาธิการด้านโลจิติกส์ ในคณะกรรมาธิการการคมนาคมวุฒิสภา
วันนี้ (1 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม ในฐานะหัวหน้ากลุ่มขับเคลื่อนการปฏิรูปประเทศ และยุทธศาสตร์ชาติและการสร้างความสามัคคีปรองดอง กระทรวงอุตสาหกรรมเข้าร่วมประชุมกับคณะอนุกรรมาธิการด้านโลจิติกส์ ในคณะกรรมาธิการการคมนาคม วุฒิสภา ซึ่งที่ประชุมได้พิจารณาในประเด็นการส่งเสริม สนับสนุนผู้ประกอบธุรกิจด้านโลจิสติกส์ในประเทศไทย การเพิ่มประสิทธิภาพการบริหารจัดการโลจิสติกส์ตลอดห่วงโซ่อุปทานภาคอุตสาหกรรม ภายใต้แผนแม่บทภายใต้ยุทธศาสตร์ชาติ ประเด็นโครงสร้างพื้นฐานระบบโลจิสติกส์และดิจิทัลโดยมีนายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านโปรแกรม Cisco Webex Meeting
รัฐบาลไทย-ข่าวทำเนียบรัฐบาล-บูมเมืองต้นแบบเบตง! นักท่องเที่ยวคึกคัก พัฒนาจุดท่องเที่ยวเพิ่ม นักท่องเที่ยว 5 เดือนแรกมาเยือน จชต.แล้ว 5 แสนคน
วันพฤหัสบดีที่ 30 มิถุนายน 2565
บูมเมืองต้นแบบเบตง! นักท่องเที่ยวคึกคัก พัฒนาจุดท่องเที่ยวเพิ่ม นักท่องเที่ยว 5 เดือนแรกมาเยือน จชต.แล้ว 5 แสนคน
บูมเมืองต้นแบบเบตง! นักท่องเที่ยวคึกคัก พัฒนาจุดท่องเที่ยวเพิ่ม นักท่องเที่ยว 5 เดือนแรกมาเยือน จชต.แล้ว 5 แสนคน
วันที่ 30 มิถุนายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยความสําเร็จโครงการเมืองต้นแบบเบตง จ.ยะลา ซึ่งเป็นส่วนหนึ่งของโครงการใหญ่ที่ประกอบด้วย อีกสองเมือง คือ เมืองต้นแบบหนองจิก จ.ปัตตานี และเมืองต้นแบบสุไหงโก-ลก จ.นราธิวาส โดยนํานโยบายของนายกรัฐมนตรีเป็นแนวทาง เน้นการมีส่วนร่วมของประชาชน มีเป้าหมายยกระดับคุณภาพชีวิตให้ประชาชนมีอาชีพ รายได้ ลดความเหลื่อมล้ํา พื้นที่มีความสงบร่มเย็นภายใต้สังคมพหุวัฒนธรรมที่หลากหลาย ขับเคลื่อนผ่านหน่วยงานในพื้นที่ อาทิ ศูนย์อํานวยการบริหารจังหวัดชายแดนภาคใต้ (ศอ.บต.) จังหวัด และหน่วยงานส่วนท้องถิ่นต่าง ๆ
สําหรับเมืองต้นแบบเบตง จ.ยะลา มุ่งเป้าเป็นต้นแบบการพัฒนาที่พึ่งพาตนเองอย่างยั่งยืน ขณะนี้เป็นที่รู้จักของนักท่องเที่ยวมากขึ้น ภายหลังเปิดให้บริการสกายวอล์คอัยเยอร์เวง ในปี 2563 ส่งผลให้การท่องเที่ยวภายในเมืองเบตงคึกคักจากทั่วทุกสารทิศ เฉลี่ยวันละ 1,000 คน ส่วนวันหยุด ศุกร์ เสาร์ อาทิตย์ มีนักท่องเที่ยวจองที่พักและเข้าเที่ยวชมเมืองวันละ 3,000-4,000 คน สร้างงานและอาชีพให้กับผู้คนในพื้นที่อย่างมาก
นางสาวรัชดา ยังได้กล่าวถึงผลจากการจัดโครงการ Amazean Jungle Trail วิ่งตามภูมิประเทศ ในเดือนพฤษภาคม ที่ผ่านมา ซึ่งเป็นความร่วมมือระหว่างศอ.บต.และกระทรวงการท่องเที่ยวและกีฬา สามารถดึงนักวิ่ง 1,300 คน จาก 14 ประเทศ มีการจองและเข้าพักในโรงแรมและรีสอร์ทของทั้งคนไทยและต่างชาติกว่า 4,000 ห้อง ส่งผลให้มีเม็ดเงินสะพัด 140 ล้านบาทในช่วงเวลาดังกล่าว
ขณะนี้ กระทรวงทรัพยากรธรรมชาติและสิ่งแวดล้อม ร่วมกับ ศอ.บต. และภาคีเครือข่ายการพัฒนาของภาคเอกชน กําลังเร่งการสํารวจและพัฒนาอุโมงค์ปิยะมิตร แห่งที่ 2 “ต้าสุยต๋อ” ซึ่งเป็นอุโมงค์ประวัติศาสตร์สําคัญที่ใหญ่ที่สุดในพื้นที่จังหวัดชายแดนภาคใต้ในฐานะฐานที่ตั้งของคอมมิวนิสต์มลายาและจะเป็นพื้นที่ท่องเที่ยวแห่งแรกที่เป็นการออกแบบการพัฒนาร่วมกันระหว่างรัฐ ประชาชนและเอกชน รองรับนักท่องเที่ยวที่สนใจการท่องเที่ยวเชิงธรรมชาติป่าบาลาฮาลาที่มีความงดงามและเป็นป่าอเมซอนในภูมิภาคเอเชียตะวันออกเฉียงใต้เพียงแห่งเดียว รวมทั้งเป็นพื้นที่ประวัติศาสตร์ที่สําคัญของจังหวัดชายแดนภาคใต้ที่จะพร้อมอวดโฉมเป็นการเบื้องต้นในปี 2566
“รัฐบาลมุ่งมั่นที่จะนําการพัฒนาคุณภาพชีวิตและเศรษฐกิจเป็นกลไกในการสร้างความสงบร่มเย็นในพื้นที่อย่างยั่งยืน ซึ่งจะเกิดขึ้นควบคู่ไปกับการมีส่วนร่วมของทุกภาคส่วนและการส่งเสริมความหลากหลายทางวัฒนธรรม ผลการดําเนินงานของโครงการเมืองต้นแบบ ชี้ให้เห็นถึงความสําเร็จของนโยบายรัฐบาล อนึ่ง ข้อมูลจากกระทรวงการท่องเที่ยวฯ แสดงจํานวนนักท่องเที่ยวไทยและต่างชาติมาเยือน 3 จังหวัดชายแดนภาคใต้ ช่วงมกราคม-พฤษภาคม ปี 2565 มีกว่า 5 แสนคน คิดเป็นรายได้ 215 ล้านบาท เพิ่มขึ้นจากช่วงเดียวกันของปีที่แล้ว ซึ่งมีจํานวนผู้มาเยือน 2.88 แสนคน คิดเป็นรายได้ 172 ล้านบาท” นางสาวรัชดา กล่าว
รัฐบาลไทย-ข่าวทำเนียบรัฐบาล-21 - 25 กุมภาพันธ์ 2565 สำนักงานปลัด กระทรวงกลาโหม ส่วนราชการ และองค์กรพันธมิตร จับมือกันช่วยลดค่าครองชีพของประชาชนด้วยการจัดรายการสินค้า อาหารราคาถูก ทั้งตลาดบนบก และตลาดน้ำ
วันอังคารที่ 15 กุมภาพันธ์ 2565
21 - 25 กุมภาพันธ์ 2565 สํานักงานปลัด กระทรวงกลาโหม ส่วนราชการ และองค์กรพันธมิตร จับมือกันช่วยลดค่าครองชีพของประชาชนด้วยการจัดรายการสินค้า อาหารราคาถูก ทั้งตลาดบนบก และตลาดน้ํา
รอบกระทรวงกลาโหม ตั้งแต่ถนนหลักเมือง ยาวไปตลอดถนนราชินี และคลองคูเมืองเดิม พร้อมการแสดงดนตรีจากวงดุริยางค์สํานักปลัดกระทรวงกลาโหม ตลอดรายการ ตั้งแต่เวลา 10:00 - 21:00 ทุกวัน
กราบพระแก้วมรกต สักการะศาลหลักเมือง แล้วแวะซื้อของถูกก่อนกลับบ้าน
รัฐบาลไทย-ข่าวทำเนียบรัฐบาล-บขส. ยืนยันจะดำเนินคดีถึงที่สุด หลังพนักงานถูกทำร้ายขณะปฏิบัติหน้าที่
วันอังคารที่ 23 สิงหาคม 2565
บขส. ยืนยันจะดําเนินคดีถึงที่สุด หลังพนักงานถูกทําร้ายขณะปฏิบัติหน้าที่
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า จากกรณีที่พนักงานประจําชานชาลาของ บริษัท ขนส่ง จํากัด (บขส.) ได้ถูกทําร้ายร่างกาย ขณะปฎิบัติหน้าที่ บริเวณด้านหลังของสถานีขนส่งผู้โดยสารกรุงเทพ (ปิ่นเกล้า) เมื่อวันที่ 18 สิงหาคม ที่ผ่านมา จากการตรวจสอบพบว่า ผู้ที่ก่อเหตุเป็นผู้เช่าพื้นที่ภายในสถานีขนส่งไม่ใช่วินรถจักรยานยนต์รับจ้างตามที่เป็นข่าว และพบว่าผู้ก่อเหตุมีพฤติกรรมไม่เหมาะสม ซึ่งเจ้าหน้าที่ บขส. ได้มีการตักเตือนหลายครั้ง แต่ยังพบว่ามีการกระทําผิดอีก โดยผู้เช่าไม่ปฏิบัติตามระเบียบและไม่ปฏิบัติตามสัญญาเช่าพื้นที่ของ บขส.
ทั้งนี้ กรรมการผู้จัดการใหญ่ บขส. ได้สั่งการให้ยกเลิกสัญญาเช่าพื้นที่และประกาศคําสั่งให้ผู้เช่าห้ามเข้าพื้นที่สถานีขนส่งโดยเด็ดขาด รวมทั้งมอบหมายให้ทีมกฎหมายเข้าช่วยเหลือด้านคดีความอย่างเต็มที่
นอกจากนี้ ได้ให้พนักงานที่ถูกทําร้ายมาปฏิบัติหน้าที่ในส่วนกลาง โดย บขส. จะดูแลให้ความเป็นธรรมกับพนักงานอย่างเต็มที่
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยผู้ยังไม่ได้ฉีดวัคซีนเข็มกระตุ้น เสี่ยงติดเชื้อและเสียชีวิตจากโควิด-19 วอนเร่งเข้ารับวัคซีนเข็มกระตุ้นโดยเร็ว
วันศุกร์ที่ 1 กรกฎาคม 2565
โฆษกรัฐบาลเผย นายกฯ ห่วงใยผู้ยังไม่ได้ฉีดวัคซีนเข็มกระตุ้น เสี่ยงติดเชื้อและเสียชีวิตจากโควิด-19 วอนเร่งเข้ารับวัคซีนเข็มกระตุ้นโดยเร็ว
โฆษกรัฐบาล เผย "นายกฯ" ห่วงใยผู้ยังไม่ได้ฉีดวัคซีนเข็มกระตุ้น เสี่ยงติดเชื้อและเสียชีวิตจากโควิด-19 วอนเร่งเข้ารับวัคซีนเข็มกระตุ้นโดยเร็ว  ขณะที่ ยอดฉีดวัคซีนเข็มที่ 3 ขึ้นไป มีจํานวน 29,613,581 โดส
วันนี้ (1 ก.ค.65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนกลุ่มเสี่ยง 608 และผู้ที่ยังไม่ได้รับการฉีดวัคซีนเข็มกระตุ้น ซึ่งรายงานสาธารณสุขพบว่าเป็นกลุ่มเสี่ยงสําคัญที่ติดเชื้อโควิด-19 สายพันธุ์ BA.4/BA.5 สายพันธุ์โอมิครอน และเสียชีวิต ดังนั้น เพื่อลดการรุนแรงและเสียชีวิตจากการติดเชื้อ จึงขอให้ประชาชนทุกคนที่ยังไม่ได้รับการฉีดวัคซีนเข็มกระตุ้นให้รีบเข้ารับการฉีดวัคซีนเข็มกระตุ้นอย่างน้อย 3 เข็มขึ้นไปให้มากขึ้นโดยเร็ว โดยเฉพาะในกลุ่ม 608 ซึ่งขณะนี้ สถานพยาบาลรัฐและเอกชนหลายแห่งได้มีการเปิดจุดฉีดวัคซีนโควิด-19 ทุกเข็ม รองรับสําหรับประชาชนแล้วทั้งแบบลงทะเบียน และ Walk in เพื่อประชาชนได้รับวัคซีนครอบคลุมมากขึ้น ขณะเดียวกันก็ขอความร่วมมือให้ประชาชนยังต้องปฏิบัติตามมาตรการด้านสาธารณสุข Universal Prevention การป้องกันควบคุมโรคต่อเนื่อง เพื่อให้อยู่กับโควิด-19 ได้อย่างปลอดภัย และเศรษฐกิจประเทศขับเคลื่อนต่อไปได้
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ จํานวน 2,354 ราย จําแนกเป็น ผู้ป่วยในประเทศ 2,350 ราย และผู้ป่วยมาจากต่างประเทศ 4 ราย รวมผู้ป่วยสะสม 2,301,834 ราย (ตั้งแต่ 1 มกราคม 2565) ขณะที่หายป่วยกลับบ้าน 2,154 ราย ทําให้หายป่วยสะสมอยู่ที่ 2,301,996 ราย (ตั้งแต่ 1 มกราคม 2565) โดยมีผู้ป่วยกําลังรักษา 24,115 ราย และเสียชีวิต 16 ราย รวมเสียชีวิตสะสม 8,966 ราย (ตั้งแต่ 1 มกราคม 2565) ทั้งนี้มีจํานวนผู้ป่วยปอดอักเสบรักษาตัวอยู่ในโรงพยาบาล 690 ราย
ส่วนภาพรวมการฉีดวัคซีนโควิด-19 สรุปจํานวนผู้ที่ได้รับวัคซีนสะสม ตั้งแต่วันที่ 28 ก.พ. 2564 - 29 มิ.ย. 2565 รวมทั้งสิ้น 139,752,058 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 29 มิ.ย. 2565 จํานวน 5,193,866 โดส) จําแนกเป็นผู้ที่ได้รับวัคซีนเข็มที่ 1 จํานวน 56,977,193 โดส วัคซีนเข็มที่ 2 จํานวน 53,161,284 โดส และวัคซีนเข็มที่ 3 (ขึ้นไป) จํานวน 29,613,581 โดส
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ชื่นชมคนไทยให้ความร่วมมือ มั่นใจไทยพ้นช่วงวิกฤตโควิด-19 แล้ว พร้อมมอบ สธ. เตรียมปรับกระบวนการรับบริการรักษาโรคทั่วไป เพื่อดูแลประชาชนให้แข็งแรง ปลอดภัย
วันอาทิตย์ที่ 29 พฤษภาคม 2565
โฆษกรัฐบาลเผย “นายกฯ” ชื่นชมคนไทยให้ความร่วมมือ มั่นใจไทยพ้นช่วงวิกฤตโควิด-19 แล้ว  พร้อมมอบ สธ. เตรียมปรับกระบวนการรับบริการรักษาโรคทั่วไป เพื่อดูแลประชาชนให้แข็งแรง ปลอดภัย
โฆษกรัฐบาลเผย “นายกฯ” ชื่นชมคนไทยให้ความร่วมมือ มั่นใจไทยพ้นช่วงวิกฤตโควิด-19 แล้ว  พร้อมมอบ สธ. เตรียมปรับกระบวนการรับบริการรักษาโรคทั่วไป เพื่อดูแลประชาชนให้แข็งแรง ปลอดภัยและมีคุณภาพชีวิตที่ดีอย่างยั่งยืน
วันนี้ (29 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผยรายงานยอดผู้ติดเชื้อโควิด-19 วันนี้ (29 พฤษภาคม 2565) รวม 3,649 ราย จําแนกเป็นผู้ป่วยจากในประเทศ 3,647 ราย ผู้ป่วยมาจากต่างประเทศ 2 ราย ทําให้มีผู้ป่วยสะสม 2,219,213 ราย (ตั้งแต่ 1 มกราคม 2565) โดยมีจํานวนผู้หายป่วยกลับบ้าน 5,622 ราย และหายป่วยสะสม 2,199,445 ราย (ตั้งแต่ 1 มกราคม 2565) ในขณะที่ผู้ป่วยกําลังรักษามีจํานวน 44,737 ราย และเสียชีวิต 24 ราย ส่วนผู้ป่วยปอดอักเสบรักษาตัวอยู่ในโรงพยาบาลมีจํานวน 901 ราย เฉลี่ยจังหวัดละ 12 ราย และอัตราครองเตียงอยู่ที่ ร้อยละ 13.2
โฆษกประจําสํานักนายกรัฐมนตรี ยังกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมสถานการณ์โควิด-19 ในประเทศดีขึ้นตามลําดับ โดยคณะกรรมการประมวลสถานการณ์โควิด 19 (MIU) รายงานสถานการณ์โควิด-19 ในไทยปรับตัวดีขึ้นมาก ขณะที่ความรุนแรงของเชื้อลดลง และระดับภูมิคุ้มกันของประชาชนอยู่ในระดับสูงขึ้นมาก แต่ยังจําเป็นต้องเฝ้าระวังต่อเนื่องและขอความร่วมมือประชาชนกลุ่มเสี่ยง ผู้มีโรคประจําตัวและผู้สูงอายุเข้ารับวัคซีนเข็มกระตุ้นเพื่อลดโอกาสอาการป่วยรุนแรงและเสียชีวิต ทั้งนี้ นายกรัฐมนตรีชื่นชมคนไทยทุกคนที่ให้ความร่วมมือปฏิบัติตนตามมาตรการต่าง ๆ อย่างเคร่งครัดมาโดยตลอด ทําให้ประเทศสามารถผ่านพ้นช่วงวิกฤตโควิด-19 ไปได้ด้วยดี อย่างไรก็ตาม ยังขอให้กระทรวงสาธารณสุขติดตามสถานการณ์โควิด-19 ในประเทศและทั่วโลกต่อไปอย่างต่อเนื่อง พัฒนาระบบบริการสุขภาพอย่างรอบด้าน รวมทั้งเพิ่มขีดความสามารถของหน่วยงานเพื่อรับมือประเด็นท้าทายหลังพ้นยุคโควิด เพื่อให้สามารถดูแลสุขภาพประชาชนให้แข็งแรง ปลอดภัยและมีคุณภาพชีวิตที่ดี เพื่อรับมือโรคระบาดอื่น รวมทั้งผลกระทบต่าง ๆ ที่จะตามมาในอนาคต โดยขณะนี้ สถานการณ์เริ่มทรงตัว และมีแนวโน้มดีขึ้น หลายโรงพยาบาลเริ่มทยอยยุบวอร์ดรักษาโควิด-19 และกลับมารักษาผู้ป่วยโรคอื่น ๆ รวมทั้งสามารถทําการรักษาผ่าตัดมากขึ้นคาดว่าจะมีการปรับเข้าสู่ระบบปกติเร็ว ๆ นี้ แต่อยู่ภายใต้เงื่อนไขไม่มีการระบาดของโรคโควิด-19 ที่รุนแรงอีก
รัฐบาลไทย-ข่าวทำเนียบรัฐบาล-สถาบันการเงินของรัฐพร้อมช่วยเหลือ SMEs เข้าถึงแหล่งทุนเสริมสภาพคล่อง ผ่านพ้นวิกฤต COVID-19
วันจันทร์ที่ 7 มีนาคม 2565
สถาบันการเงินของรัฐพร้อมช่วยเหลือ SMEs เข้าถึงแหล่งทุนเสริมสภาพคล่อง ผ่านพ้นวิกฤต COVID-19
วิกฤต COVID-19 ที่เกิดขึ้นยาวนานมากว่า 2 ปี ได้ส่งผลให้ผู้ประกอบการ SMEs ได้รับผลกระทบเป็นจํานวนมาก ซึ่งที่ผ่านมาสถาบันการเงินของรัฐได้เข้ามามีบทบาทสําคัญในการให้ความสนับสนุนและช่วยเหลือผู้ประกอบการ SMEs ที่ได้รับผลกระทบจาก COVID-19 มาอย่างต่อเนื่อง
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (สงร.) เปิดเผยว่า วิกฤต COVID-19 ที่เกิดขึ้นยาวนานมากว่า 2 ปี ได้ส่งผลให้ผู้ประกอบการ SMEs ได้รับผลกระทบเป็นจํานวนมาก ซึ่งที่ผ่านมาสถาบันการเงินของรัฐได้เข้ามามีบทบาทสําคัญในการให้ความสนับสนุนและช่วยเหลือผู้ประกอบการ SMEs ที่ได้รับผลกระทบจาก COVID-19 มาอย่างต่อเนื่อง ภายใต้การดําเนินนโยบายของรัฐบาล โดยกระทรวงการคลัง และธนาคารแห่งประเทศไทย (ธปท.) ทั้งการแก้ไขปัญหาหนี้เดิม การเติมสภาพคล่องใหม่ให้กับ ผู้ประกอบการ SMEs ผ่านสินเชื่อฟื้นฟูของสถาบันการเงินของรัฐ และการให้ค าแนะน าและเป็นที่ปรึกษาให้กับ ผู้ประกอบการให้กลับมาเดินหน้าธุรกิจได้อีกครั้ง ดังนั้นการจัดงานสัมมนาออนไลน์ “ชี้ช่องทาง เติมเงิน เติมทุน เสริม สภาพคล่อง SMEs” ที่จัดขึ้นโดยความร่วมมือระหว่าง หอการค้าไทยและสภาหอการค้าแห่งประเทศไทย ธนาคารแห่งประเทศไทย (ธปท.) สมาคมธนาคารไทย สมาคมสถาบันการเงินของรัฐ และสํานักงานส่งเสริมวิสาหกิจขนาดกลางและขนาดย่อม (สสว.) ถือเป็นความร่วมมือในการให้ข้อมูลที่เป็นประโยชน์ที่จะท าให้ผู้ประกอบการ SMEs สามารถผ่านพ้นวิกฤต COVID -19 ในครั้งนี้ ไปได้โดยจะทําให้ผู้ประกอบการ SMEs สามารถเข้าถึงแหล่งทุนได้โดยง่าย ทั้งช่องทางปกติและช่องทาง Digital ด้วย ผลิตภัณฑ์สินเชื่อต่างๆ และสินเชื่อเพื่อการฟื้นฟูธุรกิจ ที่สถาบันการเงินของรัฐและธนาคารพาณิชย์น ามาเสนอให้กับ ผู้ประกอบการ SMEs รวมทั้งยังให้ข้อมูล คําปรึกษาและข้อแนะนําที่เป็นประโยชน์ต่อการปรับตัวของธุรกิจ เพื่อสนับสนุน การฟื้นตัวอย่างยั่งยืนภายหลังจาก COVID-19 จบลง ส าหรับง านสัมม นาออนไ ลน์ “ชี้ช่องทาง เติมเงิน เติมทุน เสริมสภาพคล่อง SMEs” จั ดขึ้น เมื่อวันที่ 7 มีนาคม 2565 เวลา 08.30-16.00 น. โดยมีวิทยากรผู้ทรงคุณวุฒิจาก ธปท. ธนาคารพาณิชย์ สถาบันการเงิน ของรัฐและ สสว. ที่มาร่วมให้ข้อมูลแนะแนวทางแก้ไขปัญหาต่างๆโดยภายในงานมีผู้ประกอบการ SMEs ผู้แทนจากธนาคาร แห่งประเทศไทย ธนาคารพาณิชย์ สถาบันการเงินของรัฐ และสื่อมวลชน เข้าร่วมฟังการสัมมนาผ่านระบบ Zoom รวมกว่า 300 ราย
รัฐบาลไทย-ข่าวทำเนียบรัฐบาล-ข้อสั่งการเกี่ยวกับเด็กและเยาวชน
วันอังคารที่ 23 พฤศจิกายน 2564
ข้อสั่งการเกี่ยวกับเด็กและเยาวชน
....
ในที่ประชุม ครม. วันนี้
นายกรัฐมนตรีมีข้อสั่งการเกี่ยวกับเด็กและเยาวชน ทั้งเรื่องโภชนาการเด็กและการปลูกจิตสํานึกการรักต้นไม้
.
โดยมอบหมายให้หน่วยงานที่เกี่ยวข้องเร่งดําเนินการ อย่างโครงการ “อาหารเช้าเพื่อน้อง: นักเรียนอิ่มท้อง ผู้ปกครองอิ่มใจ” เพิ่มเติมจากโครงการเดิมที่มีอยู่ เพื่อให้เด็กไทยเติบโตอย่างมีคุณภาพต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“กอช. ชวนผู้ประกอบอาชีพอิสระ พ่อค้าแม่ค้าออนไลน์ ออมเงินให้คนที่คุณรัก ในเดือนแห่งความรัก”
วันจันทร์ที่ 14 กุมภาพันธ์ 2565
“กอช. ชวนผู้ประกอบอาชีพอิสระ พ่อค้าแม่ค้าออนไลน์ ออมเงินให้คนที่คุณรัก ในเดือนแห่งความรัก”
กองทุนการออมแห่งชาติ หรือ กอช. เชิญชวนผู้ประกอบอาชีพอิสระ พ่อค้าแม่ค้าออนไลน์ มอบเงินออมในช่วงเทศกาลเดือนแห่งความรักให้คนที่คุณรัก ตรวจสอบสิทธิก่อนการสมัครได้ที่แอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ขอเชิญชวนผู้ประกอบอาชีพอิสระ พ่อค้าแม่ค้าออนไลน์ มอบเงินออมให้กับคนที่คุณรักในช่วงเดือนแห่งความรัก เพื่อความมั่นคงทางการเงินในอนาคต โดยเริ่มต้นออมขั้นต่ําเพียง 50 บาท หรือสูงสุด 13,200 บาทต่อ ได้รับเงินสมทบจากรัฐบาลสูงสุด 1,200 บาทต่อปี ตามช่วงอายุของสมาชิก โดยคิดเป็นดอกเบี้ยเงินฝากประจํา 9.09% รวมถึงผลตอบแทนของเงินออมสะสม และเงินสมทบที่ กอช. นําไปลงทุน และสามารถนําเงินออมไปลดหย่อนภาษีประจําปีได้
ทั้งนี้สามารถสมัครสมาชิกหรือส่งเงินออมสะสมได้ที่แอปพลิเคชัน กอช. รวมถึงหน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน หรือ ธนาคารของรัฐ อาทิ ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ขสมก. จัดรถโดยสารให้บริการฟรี อำนวยความสะดวกให้กับประชาชนเข้าร่วมกิจกรรม
วันพุธที่ 20 เมษายน 2565
ขสมก. จัดรถโดยสารให้บริการฟรี อํานวยความสะดวกให้กับประชาชนเข้าร่วมกิจกรรม
“ไหว้พระเสริมสิริมงคล เยี่ยมยลชมงานใต้ร่มพระบารมี 240 ปี กรุงรัตนโกสินทร์” ระหว่างวันที่ 20 - 24 เมษายน 2565
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่กระทรวงวัฒนธรรม โดยกรมการศาสนา ได้กําหนดจัดกิจกรรม “ไหว้พระเสริมสิริมงคล เยี่ยมยลชมงานใต้ร่มพระบารมี 240 ปี กรุงรัตนโกสินทร์” ระหว่างวันที่ 20 - 24 เมษายน 2565 เนื่องในโอกาสครบรอบ 240 ปี แห่งการสถาปนากรุงรัตนโกสินทร์ เพื่อน้อมรําลึกในพระมหากรุณาธิคุณต่อบูรพมหากษัตริย์แห่งบรมราชจักรีวงศ์ และส่งเสริมให้ประชาชนได้ใกล้ชิดพระพุทธศาสนา สืบสานวิถีพุทธ และยลความงามทางสถาปัตยกรรม ศิลปกรรมที่ช่างศิลป์บรรจงสร้างอย่างประณีต องค์การขนส่งมวลชนกรุงเทพ (ขสมก.) ได้สนับสนุนการจัดกิจกรรมดังกล่าว โดยจัดรถโดยสารธรรมดาให้บริการฟรี จํานวน 5 คัน เพื่ออํานวยความสะดวกให้กับประชาชนเดินทางเข้าร่วมกิจกรรมไหว้พระเสริมสิริมงคล เยี่ยมชมวัดพิพิธภัณฑ์ และสถานที่สําคัญบริเวณรอบเกาะรัตนโกสินทร์ จํานวน 20 แห่ง ดังนี้
1. พิพิธภัณฑสถานแห่งชาติ พระนคร
2. สวนสันติชัยปราการ
3. พิพิธภัณฑ์ตํารวจ วังปารุสกวัน
4. วัดบวรนิเวศวิหาร
5. วัดชนะสงคราม
6. พิพิธภัณฑ์เหรียญกษาปณานุรักษ์
7. พระบรมมหาราชวัง
8. ศาลหลักเมือง
9. พิพิธภัณฑ์ศาลาว่าการกลาโหม
10. มิวเซียมสยาม
11. วัดประยุรวงศาวาสวรวิหาร
12. ศาลาเฉลิมกรุง
13. วัดสระเกศราชวรมหาวิหาร
14. วัดราชนัดดาราม
15. นิทรรศน์รัตนโกสินทร์
16. หอศิลป์ร่วมสมัยราชดําเนิน
17. วัดสุทัศนเทพวราราม
18. วัดราชบพิธสถิตมหาสีมาราม
19. วัดราชประดิษฐสถิตมหาสีมาราม
20. วัดพระเชตุพนวิมลมังคลาราม
ทั้งนี้ รถโดยสารที่วิ่งให้บริการจะมีป้ายสติกเกอร์ข้อความ “ไหว้พระ 9 วัด 240 ปี กรุงรัตนโกสินทร์” ติดบริเวณป้ายไฟแสดงหมายเลขสายรถโดยสาร และมีป้ายไวนิลข้อความ “ไหว้พระเสริมสิริมงคล เยี่ยมยลชมงานใต้ร่มพระบารมี 240 ปี กรุงรัตนโกสินทร์” ติดบริเวณด้านข้างรถโดยสาร ซึ่งรถโดยสารดังกล่าวจะวิ่งให้บริการ ตั้งแต่เวลา 09.00 - 18.00 น. โดยปล่อยรถออกวิ่งทุก ๆ 20 นาที รถโดยสาร 2 คันแรก จะออกวิ่งให้บริการ เวลา 09.00 น. จากจุดเริ่มต้น 2 แห่ง คือ พิพิธภัณฑสถานแห่งชาติ พระนคร และวัดประยุรวงศาวาสวรวิหาร โดยจะวิ่งวนรับ - ส่งประชาชนจนครบสถานที่ทั้ง 20 แห่ง ประชาชนสามารถรอขึ้นรถได้ ณ สถานที่ดังกล่าว
รัฐบาลไทย-ข่าวทำเนียบรัฐบาล-“กอช. แจงสมาชิก นักเรียน นิสิต นักศึกษา เข้าสู่ระบบการทำงาน ส่งเงินออมต่อได้ สิทธิสมาชิกคงเดิม”
วันจันทร์ที่ 23 สิงหาคม 2564
“กอช. แจงสมาชิก นักเรียน นิสิต นักศึกษา เข้าสู่ระบบการทํางาน ส่งเงินออมต่อได้ สิทธิสมาชิกคงเดิม”
กองทุนการออมแห่งชาติ (กอช.) แจง นร. นิสิต นศ. ที่เป็นสมาชิก กอช. สิทธิสมาชิกคงเดิม เมื่อเข้าสู่ระบบการทํางานมีสวัสดิการจากรัฐหรือหน่วยงาน สามารถส่งเงินออมกับ กอช.ต่อเนื่องเพื่อใช้สิทธิส่งเงินออมสะสม และสามารถนําเงินออมใช้ลดหย่อนภาษีเงินได้ประจําปี
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า สมาชิก กอช. นักเรียน นิสิต นักศึกษา อายุตั้งแต่ 15 ปีขึ้นไปที่ส่งเงินออมสะสมและได้รับเงินสมทบจากรัฐ 50% ของเงินออม และเมื่อจบการศึกษาเข้าสู่ระบบทํางาน ได้รับสวัสดิการจากหน่วยงาน อาทิ กองทุนบําเหน็จบํานาญข้าราชการ (กบข.) ประกันสังคม กองทุนสํารองเลี้ยงชีพ สมาชิก กอช. สามารถส่งเงินออมสะสมกับ กอช. ต่อได้ โดยเงินที่ออมกับ กอช. จะนําเงินไปบริหารให้เกิดผลตอบแทนจากการลงทุน และสมาชิกสามารถนําเงินออมกับ กอช. ตั้งแต่ 50 บาท สูงสุด 13,200 บาทต่อปี ไปใช้ในการลดหย่อนภาษีเงินได้ประจําปี
สําหรับสถานการณ์การแพร่ระบาดโรคติดเชื้อไวรัสโควิด-19 สมาชิกสามารถสมัคร ส่งเงินออมสะสม ดูยอดเงินออม ผ่านช่องทาง แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ศบค. ชี้แจงการฉีดวัคซีนในเด็ก 5-11 ปี ไทยจะเริ่มนำเข้าภายในสิ้นเดือนนี้ และเริ่มฉีดในรูปแบบ School base จากอายุ 11 ปี ไล่ลงไปอายุน้อย
วันพุธที่ 12 มกราคม 2565
ศบค. ชี้แจงการฉีดวัคซีนในเด็ก 5-11 ปี ไทยจะเริ่มนําเข้าภายในสิ้นเดือนนี้ และเริ่มฉีดในรูปแบบ School base จากอายุ 11 ปี ไล่ลงไปอายุน้อย
ศบค. ชี้แจงการฉีดวัคซีนในเด็ก 5-11 ปี ไทยจะเริ่มนําเข้าภายในสิ้นเดือนนี้ และเริ่มฉีดในรูปแบบ School base จากอายุ 11 ปี ไล่ลงไปอายุน้อย
วันนี้ (12 มกราคม 2565) เวลา 12.40 น. ณ ทําเนียบรัฐบาล พญ.สุมนี วัชรสินธุ์ ผู้อํานวยการสํานักสื่อสารความเสี่ยงและพัฒนาพฤติกรรมสุขภาพ กรมควบคุมโรค ในฐานะผู้ช่วยรองโฆษก ศบค. ได้ตอบคําถามสื่อมวลชนในการแถลงข่าวศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ต่อกรณีความคืบหน้าของการฉีดวัคซีนให้เด็กอายุ 5-11 ปีว่า จากที่ก่อนหน้านี้ทางองค์การอาหารและยาได้อนุญาตให้ใช้วัคซีนไฟเซอร์ในเด็กอายุ 5-11 ปีได้ ซึ่งวัคซีนไฟเซอร์ดังกล่าวจะแตกต่างจากวัคซีนไฟเซอร์ที่ใช้ในกลุ่มผู้ใหญ่ โดยบรรจุภัณฑ์ของวัคซีนจะเป็นฝาสีส้ม (Orange cap) ในปริมาณ 10 ไมโครกรัม/โดส แตกต่างจากวัคซีนไฟเซอร์ที่ใช้ในกลุ่มผู้ใหญ่ ซึ่งเป็นฝาสีม่วง (Purple cap) ในปริมาณ 30 ไมโครกรัม/โดส ซึ่งไม่สามารถใช้ทดแทนกันได้ (ไม่สามารถนําวัคซีนฝาสีม่วงมาแบ่งใช้ 3 คน) เนื่องจากต้องใช้ให้ตรงตามกลุ่มอายุเท่านั้นเพื่อความปลอดภัย ทั้งนี้ สําหรับวัคซีนไฟเซอร์ของเด็กอายุ 5-11 ปี (ฝาสีส้ม) จะเริ่มทยอยเข้ามาในช่วงปลายเดือนมกราคมหรือภายในเดือนกุมภาพันธ์ 2565 นี้ ซึ่งถือว่าเร็วมากเพราะวัคซีนโดสเด็กเป็นที่ต้องการ ไทยจะเป็นอันดับสองในทวีปเอเชีย โดยได้เตรียมแผนการฉีดในเด็กอายุ 5-11 ปีแล้ว โดยจะมีการฉีดในรูปแบบ School base คือเริ่มการฉีดในกลุ่มเด็กอายุ 11 ปีและไล่ลงมาตามลําดับอายุ
สําหรับกรณีวัคซีนเชื้อตายที่ประชาชนสนใจฉีดเพิ่มเติม เนื่องจากกังวลต่อผลข้างเคียงของวัคซีน mRNA ในเด็ก ขณะนี้ทางคณะอนุกรรมการองค์การอาหารและยาอยู่ระหว่างการเร่งขึ้นทะเบียนวัคซีนเชื้อตายให้ใช้ในเด็ก ซึ่งต้องรอผ่านการอนุมัติจากมติคณะอนุกรรมการสร้างเสริมภูมิคุ้มกันด้วย โดยเป็นการทําคู่ขนานกันให้สอดคล้องกับสถานการณ์ ซึ่งเมื่อได้รับการอนุมัติแล้ว ผู้ปกครองจะสามารถเลือกสูตรการฉีดวัคซีนให้กับบุตรหลานได้โดยความสมัครใจ
รัฐบาลไทย-ข่าวทำเนียบรัฐบาล-ดีอีเอส ชี้แนวโน้มเฟคนิวส์โควิด “หลุดกระแส” ความสนใจของปชช.
วันศุกร์ที่ 5 พฤศจิกายน 2564
ดีอีเอส ชี้แนวโน้มเฟคนิวส์โควิด “หลุดกระแส” ความสนใจของปชช.
ดีอีเอส ชี้แนวโน้มเฟคนิวส์โควิด “หลุดกระแส” ความสนใจของปชช.
“นพวรรณ” โฆษกดีอีเอสฝ่ายการเมือง เผยข้อมูลเชิงลึกจากศูนย์ต่อต้านข่าวปลอม จับสัญญาณเฟคนิวส์โควิด แพ้ทางประเด็นข่าวการเมือง/เศรษฐกิจ แม้ยังมีการกระจายอยู่บนโซเชียล แต่ประชาชนเริ่มหมดความสนใจ
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า สรุปผลการมอนิเตอร์ และรับแจ้งข่าวปลอมประจําสัปดาห์ ระหว่างวันที่ 29 ต.ค.-4 พ.ย. 64 โดยศูนย์ต่อต้านข่าวปลอม มีข้อความที่เข้ามาทั้งสิ้น 11,707,080 ข้อความ โดยจากการคัดกรองมีข้อความที่ต้องดําเนินการตรวจสอบ (Verify) จํานวน 229 ข้อความ รวมเรื่องที่ต้องดําเนินการตรวจสอบ 122 เรื่อง ในจํานวนนี้เป็นข่าวเกี่ยวกับโควิด 79 เรื่อง
ทั้งนี้สัดส่วนมากกว่า 50% เป็นข่าวในกลุ่มนโยบายรัฐบาล และตามมาด้วยกลุ่มผลิตภัณฑ์สุขภาพ/สินค้าและบริการที่ผิดกฎหมาย กลุ่มเศรษฐกิจ และกลุ่มภัยพิบัติ ตามลําดับ ซึ่งสอดคล้องกับพฤติกรรมของผู้บริโภคสื่อและประชาชนส่วนใหญ่ ที่ให้ความสนใจกับข้อมูลข่าวสารเกี่ยวกับสถานการณ์ทางการเมือง นโยบายรัฐ และเศรษฐกิจปากท้อง
โดยข่าวปลอมที่มีคนสนใจสูงสุด 3 อันดับแรก ได้แก่ อันดับ 1 ม็อบ 29 ต.ค. 64 ตํารวจจับผู้ชุมนุมไปโรงพัก โดยใช้ความรุนแรงและทรมานร่างกาย อันดับ 2 ถอดวันออกพรรษาจากวันหยุดนักขัตฤกษ์ เพื่อลดความสําคัญทางพุทธศาสนา และอันดับ 3 ไปรษณีย์ไทย ติดต่อประชาชนผ่านไลน์ Post Family 15 ให้ดาวน์โหลดแอปฯ เพื่อแลกซื้อสินค้าลด 80%
ขณะที่ จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้อง มีข่าวที่ได้รับผลการตรวจสอบกลับมาแล้ว 61 เรื่อง โดยหลังการตรวจสอบเป็นข่าวจริงมากกว่า 20 เรื่อง ซึ่งรวมถึงข่าวเปิดลงทะเบียนคนละครึ่ง เฟส 3 อีก 1.1 แสนสิทธิ 1 พ.ย. 64 และข่าวเตรียมเปิด ร้านเกม ร้านอินเตอร์เน็ต สําหรับผู้ที่ฉีดวัคซีนครบ 2 เข็ม วันที่ 15 พ.ย. นี้ ซึ่งเป็นประเด็นที่ใกล้ตัวประชาชน
“ประชาชนเป็นอีกหนึ่งภาคส่วนสําคัญของความร่วมมือในการแก้ปัญหาข่าวปลอม เมื่อได้รับข่าวสารข้อมูลผ่านโซเชียล ควรตรวจสอบให้รอบด้าน เลือกเชื่อ เลือกแชร์ และสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87” นางสาวนพวรรณกล่าว
*********************
รัฐบาลไทย-ข่าวทำเนียบรัฐบาล-ครม. ไฟเขียวจัดงบ 181.5 ล้านบาท หนุนโครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้
วันอังคารที่ 3 สิงหาคม 2564
ครม. ไฟเขียวจัดงบ 181.5 ล้านบาท หนุนโครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้
ครม. ไฟเขียวจัดงบ 181.5 ล้านบาท หนุนโครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้
น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบในหลักการโครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้ พร้อมเห็นชอบกรอบงบประมาณรายจ่ายประจําปีงบประมาณ 2564-2572 ในกรอบวงเงิน 181.5 ล้านบาท เพื่อเป็นค่าใช้จ่ายในการดําเนินโครงการ ซึ่งโครงการนี้มีวัตถุประสงค์ในการสนับสนุนทุนการศึกษาให้กับนักเรียนเรียนดี มีความสามารถในจังหวัดชายแดนใต้ที่สําเร็จการศึกษาชั้นมัธยมศึกษาปีที่ 3 และผู้สําเร็จการศึกษาระดับมัธยมศึกษาปีที่ 6 ได้เข้าศึกษาต่อในระดับประกาศนียบัตรวิชาชีพ(ปวช.) จนสําเร็จการศึกษาระดับประกาศนียบัตรวิชาชีพชั้นสูง(ปวส.) และเมื่อจบแล้วมีงานทํา
สําหรับโครงการนี้ได้ตั้งเป้าหมายนักเรียนที่สําเร็จการศึกษาชั้นมัธยมศึกษาปีที่ 3 และมัธยมศึกษาปีที่ 6 ได้ศึกษาต่อจนสําเร็จการศึกษาระดับปวช.จํานวน 1,800 คน และปวส.จํานวน 600 คน รวมทั้งสิ้น 2,400 คน ในสถานศึกษาสังกัดสํานักงานคณะกรรมการการอาชีวศึกษาในจังหวัดชายแดนภาคใต้ โดยระดับปวช.จะได้ทุนละ 30,000 บาท/คน/ปี และระดับปวส.จะได้ทุนละ 40,000 บาท/คน/ปี
ทั้งนี้ กระทรวงศึกษาธิการได้ระบุว่า โครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้ได้เริ่มดําเนินการมาตั้งแต่ปีงบประมาณ 2552 จนถึงปี 2563 มีผู้รับทุนไปแล้วประมาณ 3,900 คน โดยได้สร้างโอกาสทางการศึกษาให้กับนักเรียนนักศึกษาในโครงการ ซึ่งเป็นนักเรียนที่มีความเสี่ยงที่อาจจะออกนอกระบบการศึกษา เนื่องจากประสบปัญหาทางเศรษฐกิจ เพราะอยู่ในครอบครัวที่มีรายได้น้อย มีปัญหาทางสังคม ดังนั้นการสนับสนุนให้นักเรียนเข้ามาอยู่ในความดูแลของสถานศึกษา มีอาหาร มีที่พักอย่างเพียงพอ จะช่วยลดภาระทางเศรษฐกิจของครอบครัวในจังหวัดชายแดนภาคใต้ได้ นอกจากนี้การรับนักเรียน นักศึกษาเข้ามาพักประจํา สถานศึกษาสามารถจัดการเรียนการสอนด้านวิชาการพร้อมทั้งปลูกฝัง คุณธรรม จริยธรรมควบคู่กัน ส่งผลให้นักเรียน นักศึกษา เติบโตเป็นประชากรที่มีคุณภาพ ไม่เป็นปัญหาของสังคมในระยะยาว
รัฐบาลไทย-ข่าวทำเนียบรัฐบาล-กรมการขนส่งทางราง เปิดแผนที่รถไฟฟ้าในเขตกรุงเทพฯ และปริมลฑล ฉบับล่าสุด
วันพฤหัสบดีที่ 27 มกราคม 2565
กรมการขนส่งทางราง เปิดแผนที่รถไฟฟ้าในเขตกรุงเทพฯ และปริมลฑล ฉบับล่าสุด
จากกระแสการจัดทําแผนที่รถไฟฟ้าในเขตกรุงเทพฯ และปริมลฑล ที่เปิดให้บริการแล้วในฉบับภาษาญี่ปุ่น/อังกฤษ ซึ่งเป็นที่สนใจอย่างมากในสื่อสังคมออนไลน์
กรมการขนส่งทางราง (ขร.) กระทรวงคมนาคม ขอชี้แจงว่า ที่จริงแล้วแผนที่รถไฟฟ้าดังกล่าว มีฉบับภาษาไทยอยู่ก่อนหน้านี้แล้ว โดย ขร. ร่วมกับคณะวิศวกรรมศาสตร์ มหาวิทยาลัยมหิดล ได้จัดทําภาพแผนที่ทั้งในส่วนที่เป็นแผนที่รถไฟฟ้าที่เปิดให้บริการแล้วในปัจจุบัน (11 เส้นทาง ระยะทางรวม 211.94 กม 141 สถานี) (ภาพที่ 1) ซึ่งมีการแบ่งสีเส้นทาง ระบุชื่อสถานีอย่างชัดเจนและครบถ้วนตามที่ใช้บริการในปัจจุบัน รายละเอียดดังนี้
1. หมอชิต - สมุทรปราการ (สีเขียวอ่อน) (37.10 กม.)
2. หมอชิต - สะพานใหม่ - คูคต (สีเขียวอ่อน) (18.70 กม.)
3. สนามกีฬาแห่งชาติ - บางหว้า (สีเขียวเข้ม) (14 กม.)
4. บางซื่อ - หัวลําโพง (สีน้ําเงิน) (20 กม.)
5. บางซื่อ - ท่าพระ (สีน้ําเงิน) (13 กม.)
6. หัวลําโพง - บางแค (สีน้ําเงิน) (14 กม.)
7. บางใหญ่ - เตาปูน (สีม่วง) (23 กม.)
8. บางซื่อ - รังสิต (สีแดงเข้ม) (26.30 กม.)
9. บางซื่อ - ตลิ่งชัน (สีแดงอ่อน) (15.26 กม.)
10. กรุงธนบุรี - คลองสาน (สีทอง) (1.88 กม.)
และ 11. ARL พญาไท - สุวรรณภูมิ (สายท่าอากาศยาน) (28.70 กม.)
รวมทั้งมีแผนที่รถไฟฟ้าฉบับสมบูรณ์ครบทุกเส้นทาง (14 เส้นทาง ระยะทางรวม 553.41 กม 367 สถานี) (ภาพที่ 2)
ทั้งนี้ ปัจจุบันได้มีการเปิดใช้งานแอปพลิเคชัน “Bkk Rail” ซึ่งเป็นแอปพบิเคชันสําหรับการสืบค้นข้อมูลเส้นทางสถานีรถไฟฟ้า มีการแสดงแผนที่รถไฟฟ้าทั้งหมด ทั้งที่เปิดให้บริการแล้ว และยังไม่เปิดให้บริการ แสดงความคืบหน้าแผนงานรถไฟฟ้า แสดงข้อมูลสถานี ตารางเวลา สิ่งอํานวยความสะดวกในสถานี โดยหากต้องการเดินทางด้วยระบบรถไฟฟ้าแอปพลิเคชันสามารถคํานวนการค้นหาเส้นทาง โดยจะคํานวณมาให้ด้วยเงื่อนไข 3 แบบ คือ ราคาถูกที่สุด ระยะทางเร็วที่สุด และจํานวนสถานีที่น้อยที่สุด ซึ่งมีการรองรับรูปแบบการใช้ 2 ภาษา ได้แก่ ภาษาไทยและภาษาอังกฤษ และสามารถแสดงความคิดเห็นส่งมาถึงผู้พัฒนาได้ด้วย
ในการนี้ ขร. ขอเชิญชวนประชาชนดาวน์โหลดแอปพลิเคชัน “Bkk Rail” ผ่าน App stores หรือ Play store เพื่อใช้ประกอบในการตัดสินใจการเดินทางด้วยระบบรถไฟฟ้าในเขตกรุงเทพฯ และปริมณฑลต่อไป
ทั้งนี้ สามารถดาวน์โหลดแผนที่ได้ที่ลิงก์ :
https://www.eg.mahidol.ac.th/dept/clare/en/component/content/article/14-research/bangkok-metro-enhancement/104-bangkok-mass-trasit.html?Itemid=141